Kuldinn sýnir enga miskunn og að minnsta kosti átta eru látnir í kuldakastinu í Miðvesturríkjum Bandaríkjanna síðustu daga. Frostið hefur farið niður í 36 stig í bænum Fargo og 32 stig í Chicago þennan sólarhringinn, samkvæmt frétt New York Times.
Vegna kuldans hefur þurft að aflýsa og seinka lestar- og flugferðum, skólar eru víða lokaðir og borgaryfirvöld í Detroit, Minneapolis og Chicago hafa opnað upphituð neyðarskýli fyrir heimilislausa og þá sem eru í viðkvæmri stöðu.
Samkvæmt upplýsingum sem NYT hefur fengið frá sjúkrahúsum í Miðvesturríkjunum hefur verið mikið álag vegna fólks sem þangað leitar vegna kalsára. Einn þeirra sem lést hafði fallið í yfirlið eftir snjómokstur og frosið til bana í bílskúr sínum í Milwaukee.
Frétt mbl.is
Í Minneapolis mældist frostið rúmar 33 gráður en vegna vindkælingar fór það niður í 47 gráður, samkvæmt upplýsingum frá bandarísku veðurstofunni. Allt stefnir í að dagurinn í dag verði sá kaldasti og útlit fyrir að frostið fari í 33 gráður í Chicago sem er mesti kuldi sem mælst hefur í borginni.
Vegna kuldans hefur ekki verið hægt að hirða rusl, póstdreifing liggur niðri, heimsóknir í fangelsi hafa verið bannaðar og jafnvel hefur dreifing á bjór verið stöðvuð þar sem framleiðendur óttast að mjöðurinn muni frjósa í bílunum.
Frétt mbl.is
Frétt New York Times
Kuldinn sýnir enga miskunn og að minnsta kosti átta eru látnir í kuldakastinu í Miðvesturríkjum Bandaríkjanna síðustu daga.
Frostið hefur farið niður í 36 stig í bænum Fargo og 32 stig í Chicago þennan sólarhringinn.
Vegna kuldans hefur þurft að aflýsa og seinka lestar- og flugferðum, skólar eru víða lokaðir.
Borgaryfirvöld í Detroit, Minneapolis og Chicago hafa opnað upphituð neyðarskýli fyrir heimilislausa.
Í Minneapolis mældist frostið rúmar 33 gráður en vegna vindkælingar fór það niður í 47 gráður.
Allt stefnir í að dagurinn í dag verði sá kaldasti.